jkorsvik/nowiki_second_scrape_merged huggingface dataset:
Larvesopp

Larvesopp (Ophiocordyceps sinensis) er en slags sopp som vokser i Himalaya. Den kalles Yartsa Gunbu på tibetansk, og på kinesisk Dōng chóng xià cǎo, 冬虫夏草 («vinterlarve, sommergress»). Soppen angriper larven av spøkelsessvermer, og tar bolig inne i den levende larven. Etter hvert blir larven drept og fortært av soppen, som utvikler seg videre med et stilkaktig fruktlegeme som etter hvert stikker ut av den mumifiserte larven. Soppen finnes i avgrensede høysletter (3.000 - 5.000 moh.) i Tibet, Nepal, Bhutan og Nord-India. Omsetningen for det kinesiske markedet skjer utfra byen Xining.
Larvesopp omsettes tradisjonelt som naturmedisin i Tibet i anslagsvis tusen år, og nevnes fra 1400-tallet i kinesiske skrifter som anbefalte den mot kramper og smerter ved utblanding i varmt vann, suppe eller kjøtt. I kinesisk folkemedisin har man tilskrevet soppen som middel for å styrke lungene, nyrene, immunforsvaret og potensen. Det er utført begrensede vestlige tester av virkningen, som tilsier en mulig anti-inflammatorisk effekt mot betennelse. Det siste tiåret har prisen på soppen steget til ufattelige nivåer i Kina, hvor en kur koster om lag 20.000 kroner, basert på en pris på 40-100 kroner per larve (2013).


== Referanser ==


== Eksterne lenker ==
(en) Larvesopp i Global Biodiversity Information Facility 
(en) Larvesopp hos Index Fungorum 
(en) Larvesopp hos MycoBank 
(en) Larvesopp hos NCBI 
(en) Kategori:Ophiocordyceps sinensis – bilder, video eller lyd på Wikimedia Commons 
(en) Ophiocordyceps sinensis – galleri av bilder, video eller lyd på Wikimedia Commons 
Ophiocordyceps sinensis – detaljert informasjon på Wikispecies
Tauterryggen

Tauterryggen er det geofaglige navnet på en randmorene som danner en grunne tvers over Trondheimsfjorden omtrent midtveis, mellom Leksvik og Frosta. Den samme randmorenen gjenfinnes også på sørsiden av fjorden som Midtsandneset ved Midtsandan i Malvik kommune. De ulike grunnene langs ryggen har egne lokale navn, så som Storgrunnen, Rørvikgrunnen og Selligrunnen.Grunna har en bestand av kaldtvannskoraller som var den grunneste kjente forekomsten i verden til 2014 da en grunnere forekomst ble funnet i Skarnsundet lengre inn i fjorden. På grunn av sin uberørte status ble Tauterryggen i juni 2013, sammen med Framvaren og Saltstraumen, vernet som marint verneområde i Norge – de første i sitt slag. I marine verneområder er det forbudt med trålfiske og oljeboring.Den vanligste korallen er steinkorallen Lophelia pertusa, som vanligvis trives best i vann med temperaturer på 6–8°C på 200–1000 meters dyp, men på Tauterryggen lever den så grunt som 39 meter. 
Tauterryggen har også blitt kalt Tautraryggen, men 3. mai 2013 vedtok Statens kartverk at offisiell skrivemåte på norsk er Tauterryggen.


== Referanser ==
Sirkelsag

Må ikke forsveksles med håndsirkelsag, en undertype av sirkelsager

En sirkelsag er en sag der et tallerkenformet skjærejern med tenner er montert på en roterende aksling. Avhengig av bruksområde, kan en finne den i lange medbringerbenker for tilsaging av bjelker og planker, eller som håndverktøy som også kan spennes fast i et mindre benkarrangement. Navnet sirkelsag brukes både om selve arrangementet og om sagbladene som kan kjøpes enkeltvis.
Det finnes også sager med forsterkede blader som kan skjære stein og andre harde materialer. De største av disse er gjerne montert på tralle, slik at bladet henger underst og arbeider nedover. Dybden av sagsporet bestemmes da ved å heve eller senke akslingen eller motoren.
De første sirkelsagene var avløsere til oppgangssager, og ble drevet med vannkraft gjennom et remskivearrangement i sagbruk. Innføringen av elektrisitet medførte at en ble uavhengig av å være nær vann, men en elektromotor kunne gjerne drive både sag og annet redskap som dreiebenk og båndsag m.m. ved hjelp av samme slags reimskiver.
Først da elektriske uttak ble mere vanlig, og elektromotorer ble rimeligere, ble det vanlig med små sager som kunne brukes nær sagt overalt. En del nyere sager er batteri-/ (akkumulator)drevne og dermed uavhengige av strøm på bruksstedet.


== Den første sirkelsagen ==
Første sirkelsagen kom i 1777 av Samuel Miller fra England. Han lagde sagbladet av en metallskive og lagde tenner rundt kanten. Han fant ut at det ble bedre resultater på emnet med høye hastigheter.  Hans oppfinnelse ble senere brukt i sagbruk til å sage trelast og dette var starten på sirkelsagens historie.


== Historien om håndsirkelsagen ==
Oppfinneren Edmond Michel sto utenfor en sukkerrør plantasje i Louisiana i USA og så hvordan arbeiderne hogde seg igjennom tykke og robuste sukkerrør med macheter, han mente at det kunne være noe lettere redskap å arbeide med. Verkstedet i New Orleans startet han med å oppfinne en maskinell machete, han forstod at bladet måtte rotere og i 1923 ble han ferdig med første versjon. Han hadde oppfunnet verdens første elektriske håndholdte sag, og en New Orleans avis skrev om oppfinnelsen hans. Joseph W. Sullivan var på en reise fra Minneapolis til Florida, han arbeidet med landbruksutvikling og han så artikkelen i avisen. Han reiste til New Orleans for få tak i Edmond Michel. I 1924 hadde  Edmond Michel og  Joseph W. Sullivan oppfunnet verdens første håndsirkelsag som ble kalt for Skilsaw og selskapet heter i dag Skil.


== Se også ==
Bygningssag
Dykksag
Skil
Bordsirkelsag
Gjærsag


== Referanser ==
Historie | SKIL
Innovasjoner | SKIL
The History of the Table Saw | eHow
Pomare-loven

Pomare-loven var en lov på 19 paragrafer innført på Tahiti av kong Pomare II i 1819. Den var sterkt påvirket av kongens kristne rådgivere i London Missionary Society og omhandlet forhold som drap, tyveri, ekteskapsbrudd, skilsmisse, falskt vitnemål og lignende.Pomare-loven regnes som den første skriftlige lovsamling i Oseania. Loven ble trykket og spredt i regionen og kom dermed til å stå som modell for lovgivning i andre land og områder i det sørlige Stillehavet.


== Referanser ==
Politi (bok)

Politi er Jo Nesbøs tiende bok i krimserien om anti-helten Harry Hole, gitt ut i 2013. Om boken: På et sykehus ligger en hardt skadet mann i koma. Rommet bevoktes av politiet, og ingen får vite hva den mystiske pasienten heter. Samtidig blir politimenn funnet drept på åsteder for gamle, uoppklarte drap. Politiet står uten spor og mangler i tillegg sin beste etterforsker. På sykehuset viser pasienten tegn til å komme til bevissthet.


== Eksterne lenker ==
Om Politi hos Aschehoug Arkivert 12. mars 2018 hos Wayback Machine.
Korallbleking

Korallbleking er en situasjon der alger, som lever i symbiose med koraller, støtes ut, slik at korallene blir hvite. Korallene kan dø i prosessen, men det er ikke alltid tilfelle. Fenomenet kan oppstå som følge av endringer i havtemperatur, sollys og næringstilgang. Dersom algene ikke vokser tilbake etter korallbleking, ødelegges korallene og hele korallrev kan ødelegges.


== Referanser ==
Givors

Givors er en kommune i storbyområdet Lyon i regionen Auvergne-Rhône-Alpes sørøst i Frankrike. Givors ligger ca. 25 km sør for Lyon der elva Giers renner sammen med Rhône. Innbyggerne kalles for givordins og givordines.

1. januar 2015 ble kommunen overført fra departementet Rhône til den nyopprettede Métropole de Lyon.


== Referanser ==


== Eksterne lenker ==
Offisielt nettsted 
(en) Givors – kategori av bilder, video eller lyd på Commons 
Kommunedata INSEE
Gino Peruzzi

Gino Peruzzi Lucchetti (født 9. juni 1992) er en argentinsk fotballspiller som spiller for Club Atlético San Lorenzo de Almagro. Peruzzi har tidligere spilt for Vélez Sársfield og Calcio Catania, samt Argentinas herrelandslag i fotball.


== Meritter ==


=== På klubbnivå ===


==== Vélez Sársfield ====
Primera División: 2012/2013, 2012/2013 Torneo Inicial, 2010/2011 Clausura


== Referanser ==


== Eksterne lenker ==
(en) Gino Peruzzi – Transfermarkt 
(en) Gino Peruzzi – national-football-teams.com 
(en) Gino Peruzzi – WorldFootball.net 
(en) Gino Peruzzi – FootballDatabase.eu 
(en) Gino Peruzzi – Soccerway 
(en) Gino Peruzzi – FBref
Temple Grandin

Temple Grandin (født 29. august 1947 i Boston i Massachusetts) er en amerikansk professor ved Colorado State University. Hun har en doktorgrad i husdyrfag og er en bestselgende forfatter, autistisk aktivist og konsulent for husdyrindustrien på dyrs atferd. Hun har også oppfunnet «hug box», en innretning for å roe autistiske barn. Hennes liv har blitt portrettert i den prisbelønte biografiske filmen Temple Grandin med Claire Danes i hovedrollen. I 2010 ble hun oppført i Time 100 liste over de 100 mest innflytelsesrike mennesker i verden i «Heroes»-kategorien. Hun fikk en Double Helix Medal i 2011. Hun har mottatt ærestitler fra mange universiteter inkludert Carnegie Mellon University i USA (2012), McGill University i Canada (1999) og Sveriges Lantbruksuniversitet (2009). 


== Bakgrunn ==
Grandin ble født i Boston i Massachusetts, til Richard Grandin og Eustacia Cutler. I 1949 ble hun diagnostisert med autisme i en alder av 2 år. Denne diagnosen og merkelappen hjerneskadet gjorde at hun i ung alder ble plassert i en strukturert barnehage med det hun selv anser for å ha vært gode lærere. Grandins mor snakket med en lege som foreslo taleterapi. Hun leide en barnepike som brukte timer på å spille turn-taking spill med Grandin og hennes søster.  Grandin led av forsinket språkutvikling, og hun begynte først å snakke da hun var fire år. 


== Karriere ==
Etter eksamen fra Hampshire Country School, en kostskole for begavede barn i Rindge i New Hampshire i 1966, begynte Grandin på sin bachelor-grad i psykologi fra Franklin Pierce College i 1970, en mastergrad i husdyrfag fra Arizona State University i 1975, og en doktorgrad i Animal Science fra University of Illinois i Urbana-Champaign, i 1989.
Grandin er en fremtredende og mye sitert talskvinne for autistiske menneskers rettigheter og dyrs rettigheter.  Hun har snakket mye om sine førstehånds erfaringer av hvordan det er å føle seg truet av alt i sine omgivelser, og å bli avvist og fryktet, noe som motiverer hennes arbeid i humane håndteringsprosesser for husdyr. 
Grandin snakket først offentlig om autisme på midten av 1980-tallet, på anmodning fra Ruth C. Sullivan, en av grunnleggerne av Autism Society of America. Hun har beskrevet sin overfølsomhet for støy og andre sensoriske stimuli. Hun hevder at hun er en primært visuell tenker og har sagt at ord er hennes andre språk.


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Temple Grandin – kategori av bilder, video eller lyd på Commons 
(en) Temple Grandin på Internet Movie Database 
(en) Temple Grandin hos The Movie Database 
Temple Grandin på Twitter 
(en) Temple Grandin på Facebook
Vaison-la-Romaine

Vaison-la-Romaine er en kommune i departementet Vaucluse i regionen Provence-Alpes-Côte d'Azur sørøst i Frankrike.


== Befolkningsutvikling ==
Antall innbyggere i kommunen Vaison-la-Romaine


== Referanser ==


== Eksterne lenker ==
Offisielt nettsted 
(en) Vaison-la-Romaine – kategori av bilder, video eller lyd på Commons 
Kommunedata INSEE
Nicolaus Hasse

Nicolaus Hasse (ca. 1605 eller 1617 – 1670 eller 1672) var en tysk komponist og organist i den nordtyske orgelskolen.
Nicolaus Hasse fikk sannsynligvis musikkundervisning av sin far, komponisten Peter Hasse. I 1642 ble Nicolaus organist ved Marienkirche i Rostock.
Han ser ut til å ha hatt finansielle problemer, da han flere ganger ba om lønnsøkninger og forskudd.
Hasse fikk utgitt en samling med 10 suiter for sopraninstrument og generalbass, 11 suiter for 2 sopraninstrumenter og b.c., samt 13 polske danser «auff polnische Art» under tittelen Delitiæ Musicæ (Rostock, 1656). Dessuten er det bevart enkelte orgelverk og femti sanger etter ham. Hasses åndelige sanger er holdt i en madrigalinspirert stil og utviser en stor uttrykkskraft.


== Referanser ==


== Eksterne lenker ==
(de) Verk av og om Nicolaus Hasse i katalogen til det tyske nasjonalbiblioteket
Livsløp og kommentarer til orgelverkene, Bach Cantatas Website
Purple Program FX

Purple Program FX , tidligere kalt Genecor Holdings , er et nettbasert system for valutaspekulasjoner etablert av vestfoldmannen Jarl Moe. Selskapet ble opprettet i 2008 og drives fra Kypros. I markedsføringen av konseptet forespeiles avkastning på 4 til 40 % pr. måned uten risiko.21. mai 2013 ble Moe arrestert av britisk politi etter at 25 investorer hadde anmeldt ham for bedrageri etter å ha mislykkedes i å ta ut penger fra Purple Program. Han ble imidlertid løslatt mot kausjon. Moe grunnla på 1990-tallet butikkjeden HS Records , og har senere vært involvert i pyramideselskapene Owners Group International  og Consumer Power Union . Han driver også selskapet TaxWizard fra Kypros.


== Referanser ==
Olof Persson

Olof Persson (født 5. mai 1978 i Malmö) er en svensk tidligere fotballspiller og fotballtrener. Persson trente FC Rosengård fram til 2012.
Persson, som var midtstopper, har spilt for Malmö FF, danske Aarhus AGF, samt østerrikske FC Tirol. Persson har også fire landskamper for Sverige.


== Meritter ==


=== FC Tirol ===
Østerriksk Bundesliga: 2002


=== Malmö FF ===
Allsvenskan: 2004


== Referanser ==


== Eksterne lenker ==
(en) Olof Persson – Transfermarkt 
(en) Olof Persson – national-football-teams.com 
(en) Olof Persson – FBref 
«Olof Persson», profil på SvFFs hjemmeside (sv)
Erling Persson

Carl Erling Persson (født 21. januar 1917 i Borlänge, død 28. oktober 2002 i Stockholm) var en svensk entreprenør og næringslivsleder som grunnla kleskjeden Hennes & Mauritz.
Den første H & M-butikken åpnet i Västerås i 1947. Før det, i 1943, grunnla han også Pennspecialisten, i dag kjent som Ur & Penn. Persson fikk også agenturet for Montblanc. Den store folkelige gjennombruddet for den svenske adventstjernen kom på begynnelsen av 1940-tallet da Persson lanserte Syvtaggede gulrøde adventstjernen, den såkalte «proletariatets stjerne».Persson var giftet med Margot Lacobi og gift fra 1984 med Margaret Frestadius. Han fikk barna Sian Bengtsson, Stefan Persson og Lottie Tham. En av hans barnebarn, Karl-Johan Persson, er administrerende direktør i familiebedriften.


== Referanser ==
Rognoni

Rognoni kan vise til:

Riccardo Rognoni eller Rogniono (ca. 1550–1620), italiensk fiolinist og komponist
Francesco Rognoni (etter 1570 – etter 1626), italiensk fiolinist og komponist, sønn av Riccardo
Giovanni Domenico Rognoni (andre halvdel av 1500-tallet – før oktober 1624), italiensk fiolinist og komponist, sønn av Riccardo
Sancristobalhonningeter

Sancristobalhonningeter (Meliarchus sclateri) er en fugl og den eneste arten i gruppen Meliarchus i familien honningetere. Den er endemisk til Salomonøyene.


== Referanser ==


== Eksterne lenker ==
(en) makirahonningeter i Global Biodiversity Information Facility 
(no) makirahonningeter hos Artsdatabanken 
(en) makirahonningeter hos ITIS 
(en) makirahonningeter hos NCBI 
(en) Kategori:Meliarchus sclateri – bilder, video eller lyd på Wikimedia Commons 
Meliarchus sclateri – detaljert informasjon på Wikispecies 
Meliarchus sclateri (ID 4E9FEF0B3ED880DD). Avibase. Hentet ut 14. juli 2013.
Birdlife Species Factsheet: Meliarchus sclateri. Hentet ut 14. juli 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.. Hentet ut 14. juli 2013.
Midtfyns Bryghus

Midtfyns Bryghus er et dansk mikrobryggeri som ble etablert høsten 2004. Til å begynne med ble det brygget på lisens i Skottland, og den første ølene kom på markedet i mars 2005. Eddie Szweda overtok som sjef for bryggeriet i november 2006.Ølsortimentet er relativt stort, med mange av de øltypene man gjerne finner hos moderne mikrobryggerier, og det opereres med flere typer øl med tilsetninger. Ølene har vunnet flere priser. For eksempel er Imperial Stout, Chili Tripel og Rough Snuff blitt kåret til «årets ølnyhet» av organisasjonen Danske Ølentusiaster. Chiliølet er også kåret til «World's Best Herb & Spice Flavoured Beer 2012» i World Beer Awards, mens bryggeriets Double IPA vant sin klasse samme år.
I 2009 inngikk Midfyns Bryghus et samarbeid med Dansk Blindesamfund der bryggeriet tok i bruk punktskrift (blindeskrift) på sine etiketter, i første omgang på et par av bryggene.


== Referanser ==


== Eksterne lenker ==
(da) Bryggeriets nettsted
(en) Vurdering på Ratebeer.com
(en) Vurderinger på Beeradvocate.com
Bymål

Bymål eller bydialekt er tradisjonelt sett dialekter som snakkes i byene, i den grad disse skiller seg fra talemålene som snakkes i området rundt. Motsatsen er bygdemål.Bymål har som regel de samme målmerkene som bygdene omkring, men de har større indre forskjeller enn bygdemålene. De er ofte knyttet til et standardmål, enten som modell for standardtalemål i et land, eller et skriftspråk. I Norge er eksempelvis flere bymål preget av dannet dagligtale, og ligger i dag nærmere bokmål enn bygdemål i samme område. Begrepet «bymål» kan derfor også vise til tale som ligger nært eller nærmere opptil bokmål eller riksmål, som for eksempel i standard østnorsk.


== Eksempler på norske bymål ==
Bergensk
Hønefossdialekt
Oslomål
Stavangersk


== Referanser ==
Natty Bumppo

Nathaniel «Natty» Bumppo var hovedperson i James Fenimore Coopers romaner som ble kalt Lærstrømpefortellingene. Disse omfattet blant annet bøkene «Hjortedreper» og «Den siste mohikaner». Denne oppdiktede personen var hvit, men hadde for det meste vokst opp og levd blant indianere. De brukte å gi personer navn etter deres personlige egenskaper, og i «Den siste mohikaner» ble han kalt Falkøye (Hawkeye). Boka «Hjortedreper» ble skrevet senere enn «Den siste mohikaner», men beskrev en tidligere fase i hans liv. Her ble han kalt Hjortedreper (Deerslayer), og det det var i slutten av boka dette navnet ble erstattet med Falkøye.
South African Breweries

South African Breweries (offisielt The South African Breweries Limited, ofte forkorta SAB) er et brygge- og tappefirma med hovedkvarter i Johannesburg i Sør-Afrika, og et helheid datterselskap av SABMiller. Det er det dominerende bryggeriet i Sør-Afrika, med en markedsandel på rundt 98 %.Firmaet ble grunnlagt i 1895 som Castle Breweries for å betjene et økende marked av gruvearbeidere og prospektere i og rundt Johannesburg. To år seinere ble det det første industrifirmaet til å bli lista opp på børsen i Johannesburg, og året etter ble det lista opp på børsen i London. I 1950 flytta SAB hovedkvarteret sitt fra London til Sør-Afrika. Fra og med 1990-tallet utvida selskapet internasjonalt, og gjorde flere oppkjøp i både U-land og I-land. I 1999 danna de et nytt britiskbasert holdingselskap, SAB plc, og flytta primærlistinga si til London. I mai 2002 kjøpte SAB plc Miller Brewing Company, og danna SABMiller.
SAB driver sju bryggerier i Sør-Afrika, med en årlig kapasitet på 3,1 milliarder liter. Deres største ølmerker er Carling Black Label, Castle Lager, Castle Lite, Castle Milk Stout og Hansa Pilsener. Brusavdelinga deres, Amalgamated Beverage Industries, er den største produsenten og distributøren av Coca-Cola-merker i sørlige Afrika. De eier også et humleproduksjonsselskap (The South African Breweries Hop Farms), et byggproduksjonsselskap (The South African Breweries Barley Farms), et byggmaltingselskap (The South African Breweries Malting), og holder 60 % av aksjene i Coleus Packaging.


== Referanser ==


== Eksterne lenker ==
Offisielt nettsted
Bygdemål

Bygdemål (opprinnelig kalt landsmål av Ivar Aasen, men begrepet ble fra 1929 til en henvisning til nynorsk som skriftspråk) er tradisjonelt sett dialekter som snakkes utenfor byene, i den grad disse skiller seg fra talemålene som snakkes der. Motsatsen er bymål.Bygdemålene er gjerne løsere knyttet til standardmålene og såkalt dannet dagligtale. De skiller seg også i større grad fra standard bokmål og nynorsk, gjennom bredere lydlig variasjon, enn bymål gjør i det samme området.


== Eksempler på bygdemål ==
Hallingmål
Opplandsk
Jærsk
Ringeriksmål
Saltendialekt


== Referanser ==
Nordnorsk

Nordnorsk er en dialektgruppe som består av norske talemål i Nord-Norge, noe som omfatter Nordland, unntatt Bindal på Helgeland og Troms og Finnmark. Gruppen tilhører de vestnorske talemålene, som også omfatter dialekter talt i deler av Vestfold og Telemark, Agder, Rogaland, Vestland og Møre og Romsdal, unntatt Nordmøre.
Nordnorsk har stort sett -a som bestemt artikkel i entall av sterke og svake hunkjønnsord, men -o/å forekommer også i svake hunkjønnsord på Helgeland og i Salten. Ulike varianter av e(g) er brukt i begge disse områdene.
Nordnorsk deles i tre hovedområder: Helgelandsk, nordlandsk (Nordland nord for Saltfjellet) og Troms-mål (Troms og Finnmark).Grensen for tykk l går nord for Salten.


== Eksempler på nordnorsk ==
Nordlandsdialekt
Tromsdialekt
Finnmarkdialekt


== Referanser ==
Hønefossdialekt

Hønefossdialekt eller hønefossmål er et bymål som opprinnelig bygger på ringeriksmålet (et bygdemål) og tales i Hønefoss, en by i Ringerike kommune, Viken. Dialekten, som ofte forveksles med ringeriksmålet, er i dag i stor grad påvirket av standard østnorsk og minner mye som bærumsdialekta.
Moderne hønefossdialekt har trykk på andre stavelse i fremmedord, i motsetning til ringeriksmålet som har trykk på første stavelse. Tynn L blir også mer og mer vanlig, selv om mange gamle ord og uttrykk er bevart. Hønefossmålet utvikles gradvis mot standard østnorsk og vinner stadig mer terreng på bygdene rundt byen.
Man må regne med at hønefossdialekta har endret seg mye gjennom åra. Byen fikk kjøpstadrettigheter fra 1852, og på den tiden var det neppe snakk om et eget talemål for området rundt Hønefossen. Etter hvert som byen vokste og nye folk flyttet til, har det skjedd en gradvis endring i målet blant innbyggerne i byen, men fra akkurat når man kan snakke om et eget bymål vites ikke. Det er imidlertid lett å forstå at både industrien og de tre tidligere militærleirene må ha hatt en viss betydning. Likeledes har folks reisevaner sikkert bidratt til byens språklige utvikling. På 1950- og 60-tallet var det fortsatt vanlig med tjukk L og a-endinger, men utover på 1970- og 80-tallet var dette i endring og tilflyttinga til distriktet økende. Fra 1990-tallet og framover ble det mer og mer vanlig med tynn L og standard endinger, en utvikling som har fortsatt utover på 2000-tallet, samtidig med at den tradisjonelle skogindustrien i distriktet har vært i tilbakegang.


== Se også ==
Ådalsmål
«Jury» (1860)

«Jury» var et seilskip (bark) Bygget av R. O. Hærem, Sandviken, Stavanger i 1860. Forlatt synkende i Atlanterhavet i 1893


== Historie ==
1860: Levert til  C. & L.Gabrielsen,Stavanger. Døpt «Jury»
1872: september: Overtatt av C.H.Gabrielsen med flere, Stavanger
1890: januar: Solgt til Simon A.Sande med flere, Feda
1893: 15. oktober: Forlatt av mannskapet på reise Dublin - Tybee


== Kilder ==
«Bark Jury». Lillesand sjømannsforening. Besøkt 15. januar 2019.
Monotrykk

Monotype er en amerikansk settemaskin som var vanlig i trykkerier Monotrykk, monotypi, monoprint eller engangstrykk er en grafisk teknikk som gir ett enkelt trykk i motsetning til vanlige grafikk som gir flere trykk fra samme plate. Slike engangstrykk er plantrykk som er framstilt ved at en maler bildet med trykkfarge direkte på en plate av glass eller blankpolert metall eller ved at platene blir valset inn med en tjukk farge som kan tegnes i med pinner, pensler, hendene, filler eller annet. Platen blir så trykt av på et papir i en kobbertrykkspresse. Vanligvis kan det bare tas ett godt trykk, og teknikken passer derfor ikke til å lage opplag på flere eksemplarer. 
Monotypi har sin opprinnelse fra 1600-tallet. På slutten av 1800-tallet ble teknikken dyrket  av blant annet Edgar Degas. Også den britiske kunstpoeten William Blake eksperimenterte med engangstrykk.


== Referanser ==


== Eksterne lenker ==
Film av trykketeknikken
History of the Monotype (på engelsk)
Limfjords Porter

Limfjords Porter er en dansk mørkøl fra Thisted Bryghus i Jylland. Den blir brygget på en blanding av forskjellige typer ingredienser som karamell- og røkmalt samt engelsk lakris. Den har en alkoholprosent på 7,9.


== Historie ==
Opprinnelig ble det brygget en limfjordsporter av Urban bryggerier i Aalborg, men da dette lukket i 1986, ble navnet Limfjordsporter kjøpt av Thisted Bryghus. Først i 1989, lanserte Thisted sin Limfjords Porter, som først ansås helt ferdigutviklet i 1997.


== Referanser ==